
Prooemiorum  indicibus  lectionum  praemittendorum  cum  olim  fere  ea  lex  fuerit, 
ut  paraenetico  quem  dicunt  more  praecepta  quaedam  generalia  de  studiorum  ratione 
recte  instituenda  continerent,  recentiore  vero  aetate  singula  potius  doctrinae  adhibendae 
exempla  proponi  soleant,  si  quidem  omnino  iuventutis  erudiendae  magis  quam  virorum 
eruditorum  ratio  habetur,  haud  incomniode  media  quadam  via  aliquando  incedemus, 
varia  singularum  disciplinarum  tractandarum  genera  fructusque  inde  percipiendos 
summatim  demonstrantes.  E  quibus  hac  occasione  data  mythologiam  eligere  placet, 
quam  qui  recte  persequi  et  ad  veram  normam  in  eius  natura  positam  redigere  velint,  - 
eos  non  magis  debere  intra  singularum  gentium  fines  conspectumque  oculos  continere 
quam  qui  linguarum  formas  ad  artem  et  praecepta  revocare  studeant,  nunc  plerique 
consentiunt,  quamvis  communi  horum  studiorum  comprobationi  incertus  ob  inconstantiam 
quandam  ineunti  aetati  etiam  in  literis  adhaerentem  eventus  obstet.  Neque  enim  solum 
propter  verborum  originationem ,  quae  in  explicandis  mythis  insignem  sibi  vindicat 
locum ,  mythologia  arti  grammaticae  proxima  est,  sed  quia  niythorum  religionumque 
primordia  qui  indagant  ad  eosdem  fere  fontes  similesque  propagationis  rationes  ducuntur 
atque  ei  qui  de  singularum  linguarum  ipsiusque  linguae  primariae  origine  quaerunt. 
Nam  diversis  causis  effectum  est,  ut  cum  fabulae  multorum  populorum  nostris  maxime 
diebus  maiorem  quam  antehac  animorum  attentionem  in  se  contraxissent,  homines  docti 

ad  comparationeni  instituendam  commoverentur,  non  tam  ob  delectationem  inde  hau- 
riendam,  quam  quoniam  vera  earum  natura  non  nisi  singulis  eiusdem  argumenti  formis 
inter  se  connexis  atque  ita  ad  primariam  formam  relatis  recte  videbatin-  perspici  posse, 
et  quod  vicissim  ex  ipsa  cognatione  hinc  apparente  splendidissima  lumina  ad  collustran- 
dam  veterem  gentium  memoriam  exoriebantur.  Sed,  ut  fieri  solet  in  rebus  novis  per- 
sequendis,  varias  vias  inierunt  qui  huic  disciplinae  operam  dant,  neque  defuerunt,  qui 
propter  nimium  ardorem,  quo  nonnulli  inventionis  novitate  allecti  ad  unum  tantum  finem 
assequendum  praecipites  processerunt  neglectis  quae  in  ipso  itinere  faciendo  respicienda 
erant,  infantem,  ut  proverbio  utamur,  cum  balneo  effundentes  nihil  omnino  verae  uti- 
litatis  ad  rerum  cognitionem  promovendam  e  tali  studio  percipi  posse  ipsi  nimis  cupidi 
contenderent.  Quamobrem  non  alienum  videtur  ab  hoc  loco  paucis  quibusdam  lineis 
nonnulla  ad  hanc  rem  pertinentia  adumbrare,  non  tara  certarum  normarum  consti- 
tuendarum  causa,  quam  ut  vitia  quaedam  agnoscantur  haud  raro  commissa,  vitanda 
tamen  eis  qui  coniparandis  aliorum  populoium  fabulis  in  Graecorum  maxime  mythologia 
recte  explananda  proficere  velint.  Qua  in  re  id  statim  a  principio  est  pronuntiandum, 
omnino  non  agi  in  hac  disciplina  de  certa  aliqua  ratione  ac  via,  quam  qui  pro  regula 
assumpserit,  a  vero  aberrare  nequeat,  sed  —  quod  mirabile  quideni  hominibus  logicae 
mathematicaeque  cuidam  cogitandi  methodo  unice  adstrictis  videri  eorumque  animos 
a  tali  studio  faclle  deterrere  possit  —  in  mythis  tractandis  cxplicandisque  rationes  vel 
inaxime  inter  se  contrarias  veri  aliquid  continere,  maximaque  vitia  eos  coramittere  solere, 
qui  unam  eandemque  clavem,  qua  portam  aliquam  clausam  reserare  ipsis  contigit,  tanquam 
generalem  ubique  adhibendam  esse  censeant.  Qua  observatione  quamvis  non  com- 
mendari  temeritatem  a  quavis  disciplina  alienam  consentaneum  sit,  summa  tamen 
cautio  atque  circuraspectio  ut  adraittatur  in  his  disquisitionibus  instituendis  monere 
voluimus,  qua  utendum  esse  vel  maxime  agnoscent,  qui  quid  simili  in  genere  antehac 
peccatum  sit  cognitum  habeant. 

Nam  omnino  nova  non  est  ea  mythorum  et  religionura  explanandarum  ratio, 
qua  diversorum  populorura  opiniones  inter  se  compositae  ad  eandem  radicera  referuntur ; 
nihilominus  raaxiraopere  differt  ea,  tiuam  vere  historicain  dixeris,  ab  eorura  studiis,  qui 
vel  quae  extrinsecus  similia  esse  videantur,  pro  eisdem  habeant,  externa  singularum 
formarum  specie  ad  neglegendam  aliarum  rerum  diversitatem  adducti ,  vel  opinione 
quadam  praeiudicata  raoti  id  solum  invenire  et  videre  soleant,  quod  quaesiverunt.  Qua 
in  re  a  raythorum  scrutatoribus  non  aliter  peccatum  esse  constat,  quain  a  grammaticis 
olim  ad  linguam  hebraeam ,  pro  antiquissinia  scilicet  et  vere  divina  habitam ,  graecam 
latinaraque  eo  raaiore  cum  fiducia  leferentibus,  quo  incertior  harum  ipsarum  linguarum 
scientia  et  obscurior  aliarura  ad  idem  genus  pertinentiura  notitia  esset.  Quod  cum  in 
linguis  tractandis  iani  nemo  sit  quin  inler  pueriles  errores  esse  habendum  intellegat ,  in 
mythorum  explicatione  non  desunt,  qui  onineni  (luam  apud  gentes  per  totam  terram 

dissipatas  reperire  sibi  videntur  de  rebus  divinis  mythicisque  cum  libris  sacris  consen- 

sionem  ad  unam  eandemque  revelationem  primariam,  in  istis  quidem  fontibus  genuino 

fulgore  splendentem,  alibi  obscuratam  referre  non  dubitent,  magis  etiam  illi  a  vera 

scientiae  via  seducti,  quam  ei,  qui  non  propter  pietatem  quandam  pro  Christianorum 

officio  ab  istis  habitam,  sed  propter  veteris  famae,  quae  apud  alios  populos  fuit,  igno- 

rantiam  in  Hebraeorum  antiquis  rebus  comparandis  acquieverunt.  Sed  ex  oriente  lucem 

affulgere,  etiam  alii  summa  cum  alacritate  atque  animi  ardore  declaraverunt,  postquam 

Aegyptiorum  antiquitates  maius  in  se  contraxerunt  studium,  et  quae  apud  Indos  con- 

servata  essent  vetustissimi  cultus  humani  vestigia,  suspicari  potius  quam  detegere 

homines  docti  coeperunt.   Finxerunt  igitur  viri  ingeniosissimi ,  sed  mysticae  cuidam 

doctrinae  nimis  dediti,  inter  quos  prae  ceteris  Frid.  Creuzerus  eminet,  fuisse  quondam 

sacerdotum  divini  spiritus  et  reconditioris  eruditionis  plenorum  genus,  e  quorum  disci- 

plina  obscurata  quidem  et  minus  recte  percepta  variae  gentium  religiones  originem 

duxissent;  itaque  ad  istum  fontem  omnes  hominum  de  rebus  divinis  opiniones  esse 

referendas  indeque  errores  corrigendos  et  veram,  quae  illis  subsit,  sententiam  eliciendam, 

id  quod  eo  maiore  cum  fiducia  illi  viri  docti  efficere  posse  sibi  videbantur ,  quo  maiore 

symbolorum  ambiguorum  obscuritate  ipsam  illam  doctrinam  involutam  esse  sentiebant. 

Sed  hac  ratione  veram  antiquitatis  scientiam  non  promoveri  et  ei  intellegebant ,  qui 

omnino  res  in  claro  lumine  positas  conspicere  quam  tenebricosam  speciem  admirari 

malunt,  et  ei,  qui  verae  historiae  rationes  secuti  certis  vestigiis  insistere  satishabent,  et 

quae  ultra  eorum  fines  posita  sunt,  posteriori  potius  indagini  relinquenda,  quam  mera 

divinatione  aperienda  esse  censent.     Itaque  contrarias  potius  vias  ineuntes  virorum 

doctorum  pars  totam  antiquitatis  sapientiam  e  scriptorum  testimoniorum ,  quae  ad  nos 

pervenerunt,  auctoritate  sola  esse  diiudicandam,  pars  in  ipsis  Graecorum  narrationibus 

et  in  terrae  graecae  natura  populique  graeci  rationibus  solis  fontes  fundamentaque 

mythorum  quaerenda  esse  statuerunt.   Hinc  clarissimorum  recentioris  aetatis  mytholo- 

gorum  rationes   in  indaganda  vera  popularium  narrationum  opinionumque  sententia 

adhibitae  originem  duxerunt,  quas  qui  sequuntur  licet  plus  minusve  ad  rectam  rerum 

cognitionem  accedant,  tamen  quia  in  ipso  itinere  subsistentes  fmem  assecuti  esse  sibi 

videntur,  ad  plenam  veritatem  non  pervenerunt,  et  ex  parte  quidem  in  errores  haud 

mediocres  delapsi  sunt.    Huc  Forchhammeri ,  viri  et  doctissimi  et  ingeniosissimi ,  pervi- 

cacia  est  referenda,  qua  in  mythis  explicandis  cum  recte  intellexerit  locorum,  in  quibus 

nascuntur,  naturam  summi  esse  momenti,  solas  physicas  eius  regionis,  cui  mythi  origo 

tribuenda  sit,  rationes  respiciendas  esse  censet,  atque  in  eis  ipsis  non  ad  totam  natu- 

ralium  rerum  speciem,  sed  ad  unum  humidum  elementum  eiusque  mutationes  tanquam 

genuinum  fabularum   et  de  diis  et  de  heroibus  traditarum  fundamentum  animum 

attendit.    Sed  ne  Odofredus  Muellerus  quidem,  qui  viam,  qua  in  Graecorum  historia 

indaganda  procedendum  sit,  prae  ceteris  sagacissime  et  certissime  monstravit,  in  mytho- 

logia  tractanda  omnino  ab  eo  vitio  se  continuit,  ut  nimis  angustis  cancellis  horum 
studiorum  materiam  circumscriberet,  singulorum  mythorum  apud  Graecos  incrementa 
atque  mutationes  solas  esse  quaerendas  atque  hinc  plerumque  ipsam  primariam  senten- 
tiam  sponte  elucescere  iudicans.  Quanquam  quod  in  eius  rationibus  minus  perfectum 
est,  non  tam  falsis  opinionibus,  quam  modestiae  cuidam  est  tribuendum,  qua  ea  quidem 
aetate  non  ultra  certum  terminum  esse  procedendum  censebat,  ut  fundamenta  solidioris 
doctrinae  eo  usque  nimis  neglecta  ponerentur;  ad  summum  vero  rectae  scientiae  fasti- 
gium  consequendum  comparationem  alienorum  mythorum  esse  instituendam  minime 
negabat,  simul  quid  verae  lucis  ex  oriente  magis  detegendo  sit  exspectandum,  auguratus 
et  in  linguarum  scientia  tractanda  prae  multis  istius  aetatis  philologis  acutissima  mente 
complexus.  Neque  enim  omnino  fugere  poterat  talem  virum,  similitudinem  quandam 
intercedere  inter  linguarum  et  mythorum  rationes,  ut  qui  in  una  tantum  parte  acquiescere 
velit,  externa  quaedam  et  e  posteriore  singulorum  populorum  progressu  oriunda  recte 
cognoscere,  sed  in  ipsa  penetralia  rerum  ex  incunabulis  stirpis,  ad  quam  singulae  gentes 
pertinent,  relictarum  intrare  non  possit. 

Atque  cum  in  dies  crescat  inter  grammaticos  istius  populorum  linguarumque 
cognationis  comprobatio,  tantum  abest  ut  mythorum  et  opinionum  de  rebus  divinis 
comparatio  neglegatur,  ut  cavendum  sit,  ne  nimia  cupidine  quae  similia  esse  videantur 
pro  paribus  et  externo  quodam  vinculo  copulatis  statim  sumantur.  Nam  licet  id  facile 
concedatur,  comparationem  non  ultra  eiusdem  stirpis  gentes  vagari  debere,  siquidem 
ea  quae  ad  communem  nationum  originem,  non  ad  universam  generis  humani  naturam 
pertineant,  respicere  velimus,  in  ipsis  mythis  explicandis  a  comparativae  quam  vocant 
mythologiae  auctoribus  illud  minus  respicitur,  orbem  earum  rerum,  quae  re  vera  inter 
se  cohaereant,  arctius  esse  contrahendum,  si  utilitatem  e  comparatione  ducendam  e  vagis 
cogitationis  lusibus  removere  et  ad  ipsam  historiam  referre  studeamus.  Haud  aliter 
igitur  atque  in  linguarum  comparatione  distinguenda  erunt  quae  ad  varios  gentium  inter 
se  nexarum  gradus  pertinent.  Nam  ut  in  verbis  linguarumque  formis  sic  in  mythis 
sunt  alia  quae  ex  ipsa  primaria  stirpe  originem  ducant,  alia  quae  ad  unius  rami  com- 
munionem  recte  referantur,  alia  quae  singularum  fiondium  surculorumque  sint  propria, 
cuncta  quidem  illa  ex  eadem  radice  oriunda  eiusdemque  naturae  speciem  prae  se 
ferentia,  sed  nihilominus  proprietatibus  singularibus  inter  se  discreta.  Minime  igitur 
eorum  rationos  placent,  qui  ita  ad  veram  mythorum  sententiam  pervenire  sibi  videntur, 
ut  ea  quae  in  diversis  narrationibus  similia  reperiuntur,  pro  solis  genuinis  germinibus 
habeant,  unde  posterioris  quoque  aetatis  singularumque  gentium  mythi  certam  expli- 
cationem  accipiant,  ceteris  quae  dissimilia  esse  videantur  tanquam  vanis  hominum,  qui  a 
vero  aberraverint ,  lusibus  spretis.  Nam  ut  re  vera  tali  modo  ad  simplicissimam  atque 
primariam  mythi  naturam  ascendere  contingat  —  quanquam  lubricum  est  iter  et  erroris 
ansae  permultae  — ,  haud  minoris  momenti  ea  ipsa  sunt,  quorum  radices  progredientibus 

populis  aliunde  accedunt  atque  e  fontibus '  postea  demum  obortis  emanarunt.  Qua- 
propter  ne  illud  quidem ,  quod  ad  ipsam  stirpem  si  referatur ,  verum  est ,  in  omnibus 
mythi  progressi  gradibus  potest  retineri,  cum  sententiae  quae  mythis  supponantur  cum 
ipsis  hominum  desideriis  atque  cogitationibus  immutentur,  atque  ea  maxime  in  re  vera 
mythi  natura  insit,  quod  ambitus  eius  multo  latius  patet  quam  propria  verborum  quibus 
continetur  significatio,  et  quod  pari  forma  variae  involvuntur  sententiae. 

Nec  solum  hanc  ob  causam  narrationum  similitudo  certam  de  cogitatorum  senso- 
rumque,  quae  eis  exprimantur,  convenientia  non  admittit  conclusionem ,  sed  illud  etiam 
agnosci  debet,  formas  fere  inter  se  concinentes  non  semper  extema  quadam  continuatione, 
sed  inde  esse  explicandas,  quod  animi  humani  natura  ad  easdem  cogitationes  sensusque 
exprimendos  eisdem  utatur  imaginibus.  Itaque,  ut  exeniplo  utamur,  si  quis  varias  nubium 
formas  oculis  persecutus  hominum  vel  animalium  figuras  conspicere  sibi  videatur,  indeque 
narrationes  de  illorum  inter  se  certaminibus  fingat,  sive  maris  miracula  intuentibus 
oboriantur  fabulae  de  hominibus  ista  pericula  subeuntibus  et  permulta  rerum  discrimina 
inter  monstra  et  mirabilia  ex  aquis  oriunda  et  numina  marina  expertis,  mirum  non 
est,  fere  easdem  fabulas  ab  aliis  hominibus  compositas  esse,  quae  si  inter  se  conferantur, 
altera  ab  altera  desumtae  esse  videri  possint  multisque  videantur.  Ea  enim  consensus 
explicatio  placet  haud  paucis  liarum  rerum  investigatoribus ,  qui  singula  similia  potius 
inter  se  comparare,  quam  ex  tota  singularum  nationum  aetatumque  habitu  eas  res,  quae 
cuiusque  propriae  sint,  constituere,  atque  hinc  universam  progressionem ,  unde  de  singu- 
lorum  mythorum  origine  iudicari  possit,  definire  consueverunt.  Hanc  ipsam  demum 
viam  ac  rationem  si  sequantur  mythologi,  eis  continget,  ut  maiore  cum  fide  quibusnam 
periodis  tribuendae  sint  naturales,  ethicae,  humanae  mythorum  formae  dispiciant,  neu 
referant  omnia  vel  ad  antiquissimam  populorum  indo-gerrnanicorum  qui  vocantur  patriam, 
quorum  naturam  ipsam  haud  raro  e  fontibus  minime  genuinis  percipere  iniuria  sibi 
videntur,  vel  ad  proprias  posteriorum  gentium  sedes,  ut  e  peculiari  earum  scilicet  natura 
explicentur.  Et  ne  illud  quidem  in  hac  re  est  praetermittendum,  haud  raro  ipsis  aliorum 
populorum  narrationibus  innotescentibus  efflci,  ut  quae  antea  delituerint,  reviviscant 
atque  cum  alienis  ita  coalescant,  ut  quitl  primarium,  quid  secundarium  sit,  difficile  sit 
distinctu. 

Sed  haec  et  alia  cum  his  cohaerentia  accuratius  persequi,  alienum  est  ab  hac 
occasione.  Unum  tamen  non  licet  omitti,  quo  recentiore  maxime  aetate  utuntur  qui 
novae  mythologiae  rationi  operam  dant,  et  singulari  quidem  cum  fructu  non  minus 
quam  periculo,  verborum  significationem  dicimus;  quae  cum  certissime  sic  erui  videatur, 
ut  ad  primariam  originem,  quoad  eam  persequi  licet,  redeamus,  eadem  ratione  adhibita 
et  notiones,  quae  verbis  subsint,  et  mythorum  sententiae,  quae  istis  verbis  exprimantur, 
certissime  enucleari  atque  simul  mythorum  copulae  demonstrari  posse  nonnullis  videntur. 
At  hac  quoque  in  re  cavendum  est,  ne  in  proclives  errores  proripiamur.  Nam  primum 

quidem  fieri  potest,  ut  verba  ad  antiquissimam  originem  recte  referantur,  minime  autem 
certum  sit,  ea  verba  iam  ipsa  illa  aetate,  qua  orta  sunt,  inter  deorum  ceterarumque 
rerum  mythicarum  nomina  fuisse,  ita  ut  primariam  verborum  notionem  cum  mythica 
illa  notione  concinere  necesse  sit.  Deinde  nomina  mythica  e  radicibus  remotis  deducta 
non  semper  eam  quam  propriam  habuerunt  vim  retinuerunt,  sed  aliam  acceperunt  ex 
istius  linguae,  in  qua  per  varia  rerum  discrimina  remanserunt,  similibus  verbis  desum- 
tam,  quo  fit,  ut  merito  quidem  asserere  nobis  liceat,  nomen  dei  aut  herois  graeci  ad 
mythum  aliquem  vetustissimum ,  cuius  primaria  vestigia  apud  Indos  reperiantur,  esse 
referendum,  neque  tamen  inde  colligi  possit,  Graecos  ipsos  unquam  eam  quae  proprie 
subest  notionem  isto  nomine  significare  voluisse.  Guius  rei  exemplum  praeter  alia  multa 
in  Promethei  mytho  praesto  esse  nobis  quidem  videtur;  nam  ut  verum  sit,  hoc  nomen 
recte  componi  cum  sanscritico  verbo  pramantha ,  quod  ad  illam  rationem ,  qua  sacer 
ignis  apud  Indos  torquendo  atque  terendo  paratur,  pertinere  dicitur,  Graecos  tamen  eam 
vim  non  percepisse,  sed  Promethei  nomen  ad  eam  notionem,  quae  secundum  graecorum 
verborum  significationem  inesse  videbatur,  statim  transtuUsse  consentaneum  est,  ut 
propria  mythi  de  igni  hominibus  tradito  vi  atque  significatione  non  neglecta  Prome- 
theum  eum  dicerent,  qui  bona  hominibus  procuraret  atque  simul  provida  mente  in- 
signis  esset. 

Tales  quaestiones  nemini,  qui  narrationes  de  diis  et  heroibus  atque  ea  ipsa,  quae 
fabellis  popularibus  circumferuntur ,  recte  percipere  veUt,  neglegendae  sunt.  Quarum 
inter  auctores,  cum  plures  sint  qui  recentem  disciplinam  haud  mediocriter  promoverint, 
eis  quibus  taUa  cordi  sunt  tanquam  praestantissimum  ac  suavissimum  ducem,  quamvis 
et  ipsum  non  in  omnibus  probatum,  MaximiUanum  Muellerum,  inter  Anglos  non  minus 
quaminter  Germanos  soUda  atque  eleganti  eruditione  clarum,  commendare  non  dubitamus. 

Principi  in  senatu  ecclesiastico  a  consiliis  supremis,  dioeceseos  Marburgensis  reformalae 
superintendens,  ordinis  aquilae  rubrae  Boruss.  III.  cl.  cum  lemnisco  eques,  1}  publice 
examinatorinm  de  theologica  ethica  hora  commoda  instituel ;  2^privatim  «}  elhicam 
theologicam  senis  per  hebd.  diebus  h.  ix ,  6}  priorem  systematis  theologiae  practicae 
partem  (introductionem ,  theoriam  de  missione,  catecheticam  et  theologiam  pastoralem^ 
quinis  diebus  h.  xi  docebit.  —  Exercitationes  seminarii  homileticas  el  catecheticas  die 
IViart.  h.  VI — viu  more  sueto  moderabitur. 

ERNESTUS  RANKE,  phil.  et  theol.  Dr.,  theol.  P.  P.  0.,  Auguslissimo  Regi  a 
consiliis  ecclesiasticis ,  1}  publice  Christi  orationem  montanam  explicabit  die  Merc. 
h.  x;  2}  privatim  evangelia  synoptica  interpretabitur  quaternis  scholis  h.  x;  3}  pri- 
vatissime  et  gratis  Clementis  Romani  epislolas  commilitonibns  explicandas  proponet 
die  Veneris  h.  vi  vesp. 

FRANCISCUS  EDUARDUS  CHRISTOPHORUS  DIETRICH,  theol.  el  phil.  Dr., 
theol.  P.  P.  0.,  seminarii  theologici  Philippini  Ephorus,  ordinis  aquilae  rubrae  Boruss. 
IV.  cl.  eques,  privatim  «}  antiquilates  hebraeas  quinis  diebus  h.  vii  maUUina 
exponet,  6}  vaticinia  lesaiae  quinis  diebus  h.  viu  inlerprelabitur.  Idem  semlnarii  Iheol. 
exercitationes  ad  V.  T.  spectantes  die  lovis  h.  vi  — viii  moderabitur. 

HENRICUS  LUDOV.  lULIUS  HEPPE,  phil.  et  theoLDr.,  Iheol.  P.P.O.,  ordinum  aquilae 
rubrae  Boruss.  IV.  cl.  et  Philippi  magnan.  Hassiaci  L  cl.  eques,  1)  publice  selecta 
capita  archaeologiae  ecclesiasticae  die  Saturni  h.  xii;  2}  privatim  «}  historiam  et 
syslema  ethices  chrisfianae  quinquies  per  hebd.  h.  ix,  6}  historiae  ecclesiasticae  partem 
primam  quiiiquies  per  hebd.  h.  xii,  et  c}  historiam  et  systema  paedagogices  quinquies 
h.  V  docebit. —  Exercifationes  seminarii  systematico-theologicas  die  Lunae  h.  vi  moderabitur. 

GEORGIUS  HEINRICI,  Iheol.  el  phil.  Dr.,  theol.  P.  P.  0.,  ordinis  theologorum 
h.  a.  decanus,  Ij  publice  exercitationes  seminarii  theologici  ad  novi  tesfamenti  inler- 
pretalionem  pertinentes  moderabitur  die  lovis  h.  vi;  2}  privatim  «}  infroductionem  in 
nocum  testamentum  historico  -  crificam  dabit  quinquies  per  hebd.  h.  x ;  6}  primam  ad 
Corinthios  epistolam  iulerprelabitur  Irinis  scholis  h.  xi. 

THEODORUS  BRIEGER,  theoL  et  phil.  Dr.,  theol.  P.  P.  0.,  publice  aj  exer- 
citationes  seminarii  theologici  hisiorico-ecclesiaslicas  moderari  pergel  die  Veu.  h.  vi  —  viii, 
b}  de  medii  aevi  theologia  scholasf.ica  disseret  d.  Sat.  h.  viii;  2}  privatim  «}  historiae 
ecclesiasficae  partem  secuudam  (768—1517}  enarrabit  quinquies  per  hebd  h.  viii, 
6}  fheologiam  symbolicam  Iradel  ler  per  hebd.  d.  Lunao,  Merc.  et  Ven.  h.  vii. 

2.    PRIVATIM  DOCENTIUM. 

THEODORUS  HERM.  FRID.  KOLDE,  phii.  Dr.  Iheol.  Lic,  1}  privatim 
historiam  ecdestiasticam  recentioris  temporis  quinis  scholis  h.  viii  enarrabit;  2}  pri- 
V  atissim  e  el  gratis  Lutheri  et  Zwinglii  gratiora  ad  reformationem  pertinentia  scripta 
pertractabit  semel  per  hebd.  schola  postea  definienda. 

CONRADUS  KESSLER,  IheoL  Licent.  philos.  Dr.,  1}  gratis  librum  Danielis  pro- 
phetae  hebraico-chaldaicnm  inlerprelabitur  praemissis  compluribus  de  theologia  ludaeorum 
apocalypfica  lectionibus  h\s  perhebd.  h.  x;  2}  privatim  introductionem,  in  libros  Veteris 
Tesfamenti  et  canonicos  et  apocryphos  historico-criticam  praebebit  quinquies  per  hebd. 
hora  IX ;  3}  p  riv  atis sime  Mutanabbii  poetae  Arabum  lyrici  carmina  selecla  tractabit 
Dietericii  secutus  edilionem  Berolinensem  binis  scholis  h.  x. 


Jl.    LECTIONES  lURECONSULTORUM. 

1.    PROFESSORUM  ORDINARIORUM. 

FRIDERICUS  GUILIELMUS  ROESTELL,  I.  U.  Dr.  ei  P.  P.  0.,  facull.  iurid.  assessor 
ordinarius,  ordinis  aquilae  rubrae  Boruss.  III.  cl.  cum  lemnisco  eques,  V)  publice 
ius  fendale  die  Sal.  h.  xii  Iradet;  2}  pr  iv  a  tim  docebit  a}  ius  germanicum  privatum 
sexies  h.  xi,    b')  ius  ecclesiasticum  quinquies  h.  x. 

GUILIELMUS  ARNOLD,  I.  U.  Dr.  et  P.  P.  0.,  lacult.  iurid.  assessor  ordin., 
ordinis  Philippi  magnan.  Hassiaci  I.  cl.  eques,  1}  pubiice  examinatorium  iuris  mercatorii 
speciali  rodicis  iuris  mercaforii  ratione  habifa  insliluet  die  Mercurii  h.  xi ;  2}  pri  vatim 
a}  ius  publicwn  germanicnm  qualer  per  hebd.  h.  xii,  6}  historiam  imperii  el  iuris  ger- 
manici  qualer  h.  xi  docebit,  c}  exercitationes  ad  ius  cambiale  inslituet  diebus  Mercurii 
et  Salurni  h.  xii. 

CAROLUS  FUCHS ,  L  U.  Dr.  et  P.  P.  0  ,  facull.  iurid.  assessor  ordinarius,  ordinis 
aquilae  rubrae  Boruss.  IV.  cl.  eques,  ordinis  iiirecons.  h.  a.  decanus,  1}  publice  practi- 
cum  criminale  semel  h.  viii  inslilueL;  2)  privatim  a}  ius  criminale  quinis  per  hebd. 
scholis  h.  viii,  6}  proccssum  citilem  sexies  h.  ix  profitebilur. 

AUGUSTUS  UBBELOHDE,  I.  U.  Dr.  et  P.  P.  0.,  facult.  iurid.  assessor  ordinarius, 
IJ  publice  in  seminario  iuridico  lustiniani  Institutiones  interprelandas  proponet  die 
Salurni  h.  xi ;  2}  privatim  a)  historiam  turis  primti  Romanorum  sexies  per  hebd. 
h.  XII,  6}  institutiones  iuris  romani  quinquies  p.  hebd.  h.  xi  docebit;  S)  privatissime 
in  seminario  iuridico  examinatorium  de  iure  pandectarum  cum  exercilationibus  exegeticis 
quater  per  hebd.  horis  audituris  commodis  insliluet. 

LUDOVICUS  ENNECCERUS,  I.  U.  Dr.  et  P.  P.  0.,  facull.  iurid.  assessor  ordinarius, 
13  publice  de  fontibus  iuris  inprimis  iuris  pandectarum  die  Mercurii  h.  xi  disserel; 
23  priv atim  doctrinam  pandeciarum  sexies  h.  ix  et  x  tradet. 

lUSTUS  BERNHARDUS  WESTERKAMP,  I.  U.  Dr.  et  P.  P.  0.,  facult.  iurid. 
assessor  ordin. ,  1}  pnblice  a]  historiam  conatuum  consequendae  unitatis  imperii  ger- 
manici  inde  ab  a.  1815  d.  Martis  h.  v.  narrabit,  6}  practicum  iuris  mercatorii  et  cam- 
bialis  hora  audituris  commoda  instituet;  2}  privatim  docebit  a)  ius  germanicum  pri- 
vatum  cum  iure  feudali  sexies  b.  x,  6}  ius  mercatorium,  cambiale  et  maritimum  sexies  h.  xi. 

2.    PROFESSORIS  EXTRAORDINARII. 

VICTOR  PLATNER,  I.  U.  Dr.  et  P.  P.  E.  docebit,  1}  publice  practicum  iuris 
germanici  privati  semel  h.  xii  die  Mercurii  instituet ;  2)  privatim  «}  ius  germanicum 
privatum  et  feudale  senis  dieb.  h.  x,  6)  ius  commerciale,  camhiale  maritimumque  h.  xi 
sen.  dieb. ,  c}  ius  ecclesiasticum  quaternis  diebus  h.  xii  profitebitur. 

3.    PRIVATIM  DOCENTIUM. 

FRIDERICUS  VICTOR  SCHMIDT,  I.  U.  Dr.,  in  tribunalibus  quae  Marburgi  florent 
causarum  procurator,  nolarius  regius  publicus,  privatim  practicum  quod  dicitur  pan- 
dectarum  die  Sat.  h.  iv — vi  instituef. 

BERNHARDUS  FRIDERICUS  lULIUS  V^OLFF,  1.  U.  Dr.,  in  Iribunalibus  quae 
Marburgi  florent  causarura  procurator,  notarius  regius  publicus,  privatim  practicum  quod 
dicitur  pandectarum  die  Sat.  h.  iii  —  v  instituet. 

GUSTAVUS  PESCATORE,  I.  U.  Dr. ,  1}  privatim  a')  ius  hereditarium  Roma- 
norum  quater  h.  xi  docebit ,  6}  repetitorium  et  examinatorium  quod  dicitur  pandectarum 
sexies  hora  audiluris  commoda;  2}  privatissime  repetitoria  et  examinatoria  iuris 
romani  instituet. 

III.    liKCTIONES  MEDICORUM. 

1.    PROFESSORUM  ORDINARIORUM. 

CAROLUS  FRIDERICUS  DE  HEUSINGER,  med.  Dr.  et  P.  P.  0.,  Augustissimo  Principi 
ab  intiinis  rerum  medicarum  consiliis ,  ordin,  coron.  Boruss.  II.  cl. ,  elect.  Guil.  aliorumque 
eques,  docebit  1}  publice  evolutionem  scientiae  medicae  in  Germania  die  Sat.  h.  ii; 
23  privatim  historiam  medicinae  litterariam  h.  i. 

HERMANNUS  NASSE,  med.  Dr.  et  physiologiaeP.P.O.,  instituti  physiologici  director, 
Augustissimo  Principi  ab  intimis  rerum  medicarum  consiliis ,  ordinis  aquilae  rubrae  Boruss. 
IV.  cl.  eques,  IJ  piiblice  disseret  de  nervorum  physiologia  generali  bis  h.  vii  matut. ; 
2}  privatim  historiam  generationis  atque  evolutionis  hominis  binis  scholis  h.  v 
explicabil,  b~)  physiologiam  hominis  specialem,  excepta  de  nutritione  et  sensihus  doctrina^ 
tradet  quater  h.  vii  maf.  et  bis  h.  xi;  3}  privatissime  diriget  quotidie  horis  pomerid. 
exercitationes  physiologicas. 

GUILIELMUS  ROSER,  med.  Dr.  el  chirurgiae  P.  P.  0.,  instiluti  clin.  chir.  direclor, 
Augustissimo  Principi  ab  intimis  rerum  medicarum  consiliis,  cruce  ferrea  decoralus,  ordinis 

a* 

aquilae  rubrae  Boruss.  111.  cl.  cum  lemnisco  eques ,  1}  publice  examinatorium  de 
chirurgia  offert;  2}  pritalim  chirurgiam  generalem  docebit  quat.  h.  vii;  3}  pri- 
vatissime  a)  clinicen  chirurgicam  diriget  h.  viii,  6}  cursum  operationum  insliluet  h.  v 
CAROLUS  PHILIPPUS  FALCK,  med.  Dr.,  medicinae  maximeque  pharmacologiae  P.  P.  0., 
instiluli  pharmacol.  director,  1)  publice  a)  examinalorium  el  conversatorium  de  rebus  ad 
iamatologiam,  toxicologiam  et  hygieinen  pertinentibus  semel  per  hebd.  hora  poslhac  definienda 
institue/,  6}  encyclopaediam  et  hodegeticen  doctrinarum  medicinalium  bis  per  hebd.  h.  xii 
docebit ;  2}  privatim  a}  pharmacologiam  et  toxicologiam  sexies  per  hebd.  h.  v, 
6}  pharmacotacticen  (artem  formulas  scribendi  etc.}  ter  per  hebd.  h.  vi  Iradet;  3}  pri- 
vatissime  sed  gratis  exercitia  in  laboratorio  pharmacologico  tempore  posthac  definiendo 
moderabilur. 

RUDOLPHUS  DOHRN,  med.  Dr.,  artis  obstetriciae  P.  P.  0.  et  xenodochii 
obstetricii  director,  ord.  coronae  Boruss.  III.  cl.  eques,  1}  publice  examinatorium  de  arte 
obstetricia  offerl  semel  habendum;  2^  privatissime  a^  clinicen  obstetriciam  modera- 
bilur  qualer  per  hebd.  h.  xii,  6}  operationes  obstetricias  demonstrabit  horis  poslhac  deliniendis. 

NATHANAEL  LIEBERKUEHN,  med.  Dr.  et  P.  P.  0.,  instituti  anatomici  direclor, 
1)  publice  anatomiam  generalem  die  Mercurii  et  Saturni  h.  xii  tradet;  2}  privatim 
anatomiam  topographicam  die  Lunae,  Martis,  lovis  et  Veneris  h.  xii  docebit;  3}  pri- 
vatissime  exercitationes  anatomicas  una  cum  G.  R.  Wagnero,  prof.  extraord. ,  horis 
deliniendis  moderabilur. 

FRIDERICUS  GUILIELMUS  BENEKE,  med.  Dr.  et  P.  P.  0.,  instiluli  palhologico- 
anatomici  director,  Auguslissimo  Principi  ab  intimis  rerum  medicarum  consiliis,  cruce 
ferrea  decoralus,  ordinis  aquil.  rubr.  reg.  Boruss.  eques,  aliisque  ordinibus  adscriplus, 
1}  publice  Iradet  aberrationes  nutritionis ,  imprimis  respiciens  urologiam  patho/ogicam 
bis  per  hebd.;  2^  privatim  docebil  anatomiam  pathologicam ,  nec  non  pathogenesin 
scholis  quinis  h.  ix  et  dimid. ;  3}  priv  atissime  diriget  exercilationes  microscopicas 
pathologiam  illustrantes. 

AEMILIUS  MANNKOPFF,  med.  Dr.,  palhologiae  el  Iherapiae  spec.  P.  P,  0.,  instituti 
clin.  ined.  director,  cruce  ferrea  decoratus,  ordinis  coronae  Boruss.  IV.  cl.  eques,  ordinis 
medicorum  h.  a.  decanus,  V)publice  examinatorium  de  rebiis  clinicis  offerl  semel  p.  hebd. 
habendum ;  2^privatim  pathologiam  el  therapiam  specialem  quater  p.  iiebd.  h.  vi — vii 
et  diinid.  docebil;  3J  privatissime  cUnicen  ct  policlinicen  medicam  h.  x  et  diniid. —  xii 
moderabilur. 

HERMANNUS  SCHMIDT-RIftlPLER,  med.  Dr.,  ophlhalmologiae  P.  P.  0.,  inslituli  clin. 
ophthnlmol.  direclor,  ordinis  coronae  Boruss.  IV.  cl.  cum  gladiis  eques,  1}  publice  de 
arte  ophthalmoscopii  disseret  die  Veneris  h.  iv;  2^  priv  atim  cursum  operalionum  ophthalm. 
instiluet  bis  h.  iv ;  3)  privatissime  «}  clinicen  ophthalmiatricam  moderabilur  die 
'  Marlis,  lovis  h.  xii,  die  Salurni  h.  x  et  dimid.  —  xii,  operationes  horis  poslhac  definiendis, 
6}  cursum  ophthalmoscopiae  insliluet  bis  h.  iv. 

HENRICUS  CRAMER,  med.  Dr. ,  psychiatriae  P.  P.  0.,  nosocoraii  insanorum 
Hassiaci  direclor ,  1}  publice  psychologiam  forensem  Irndet  semel  p.  h.;  2}  pri- 
vatissime  clinicen  psychiatricaiu  moderabitur  bis  p.  h.  binis  horis. 

2.    PROFESSORUM  EXTRAORDINARIORUM. 

GUIDO  WAGENER,  med.  Dr.  et  P.  P.  E.,  ordinis  coronae  Boruss.  III.  cl.  eques, 
13  publice  syndesmologiam  die  Veneris  h.  xi  tradet;  2}  priv  atim  osteologiam 
diebus  Lunae,  Marlis,  lovis  docebit  h,  xi. 

HENRICUS  HORSTMANN,  nied.  Dr.  et  P.  P.  E.,  Augustissimo  Principi  a  sanitatis 
publicae  tuendae  consiliis,  ordinis  coron.  Boruss.  IV.  cl.  eques,  physicus  Marburgensis, 
1}  publice  de  epizootiis  singulis  scholis  per  hebd.  disseret;  2}  privatim  aj  medi- 
cinam  publicam  iis,  qui  medicinae  operam  dant,  quaternis  schol.  p.  hebd.  h,  u,  6}  tnedi- 
cinam  forensem  iis ,  qui  iurisprudentiae  operam  dant,  ternis  scholis  per  hebd.  tradet. 

HENRICUS  LAHS,  med,  Dr.  et  P.  P.  E.,  cruce  ferrea  decoratus ,  1)  publice 
repefiforium  rerum  obstetriciarum  semel  per  hebd.  instituet;  2}  privatim  «}  theoriam 
artis  obstetriciae  quinis  scholis  docebit,  6}  de  morbis  genitalium  femininorum.  ternis  scholis 
leget;  3}  priv  atissime  operationes  obstetricias  horis  defmiendis  demonslrabit. 

3.    PRIVATIM  DOCENTIUM. 

LEOPOLDUS  EICHELBERG,  med.  Dr. ,  gratis  semioticen  faciei  semel  per 
septimanam  tractabit. 

VICTOR  HUETER,  med.  Dr.  ^  ordinis  coronae  Boruss.  IV.  cl.  eques,  1)  pri- 
vatim  «3  exercitationes  practicas  in  arte  obstetricia  bis  demonstrabit ,  b^  de  morbis 
genitalium  femininorum,  ter  leget;  2}  gratis  examinatorium  et  repetitorium  de  rebus 
obstetriciis  semel  inslituet. 

THEODORUS  OTTO  DE  HEUSINGER,  med.  Dr.,  privatim  disseret  de  morbis 
cutis  ternis  scliolij  h.  vii  matut. 

EDUARDUS  KUELZ,  med.  et  phil.  Dr. ,  privatim  «}  physiologiae  experimentalis 
alteram  partem  quinquies  docebit,  6}  chemiam  physiologicam  quater  tractabit;  c}  exer- 
citationes  practicas  in  analysi  urinae  bis  diriget. 

AEMILIUS  GASSER,  med.  Dr. ,  1}  privatim  a)  anatomiam  et  histologiam  orga- 
norum  sensuwn  bis  per  hebd.  docebit,  6}  anatomiae  capita  selecla  iis  qui  clinicen 
frequentant  hhiis  schoiis  tradel;  2}  priv  atissime  repetiforium  de  rebus  anatomicis  oilevt. 

ADOLPHUS  FERBER,  med.  Dr.,  1}  privatim  de  morbis  veneriis  disseret  bis  per 
hebd. ;  2}  privatissim^e  artem  auscultandi  aegrotos  docebit,  et  exercitationes  in 
arte  morbos  cognoscendi  moderabitur  quinquies  per  hebd.  hora  11. 

IV.    LECTIONES  PHILOSOPHORUM. 

1.    PROFESSORUM  ORDINARIORUM. 

FRIDERiCUS   LUDOVICUS   STEGMANN,  phil.  et  med.    Dr.,    math.  P.  P.  0., 

1}  pnbiice  de  seriebus  et  integralibus  Fourerianis  disseret  dieb.  Merc.  h.  xi — i; 
23  pricatim  a^  mechanicen  theoreticam  quinquies  h.  ix  docebit,  63  auditorum  exer- 
citationes  circa  problemata  ab  ipsis  solvenda  moderabitur  dieb.  Sat.  h.  ix — xi. 

CONSTANTINUS  ZWENGER,  med.  et  phil.  Dr.  et  cheraiae  pharra.  P.  P.  0.,  instituti 
pharraaceutico-chemici  director,  1}  publice  examinatormm  de  chemia  et  pharmacia 
inslituet;  2}  privatim  chemiae  experimenlalis  pariem  secundam  sexies  h.  ix  docebit; 
3}  priv  atis sime  exercitationes  chemicas  more  solito  diriget. 

GUILIELMUS  DUNKER,  philos.  Dr.,  mineralogiae  et  geologiae  P.  P.  0.,  instiluti 
minerai.  academ.  director,  Augustissimo  Principi  ab  iiilimis  rerum  metallicarum  consiliis, 
ordinum  Philippi  magnanimi  Hassiaci  et  Petri  Friderici  Ludovici  Oldenburgensis  1.  cl.  eques, 
V)  publice  «3  exercitationes  practicas  instiluet  ad  mineralia  lapidesque  rite  deter- 
minanda  h.  x  die  Sal.,  6}  excursiones  geologicas  instiluel  die  Sal.  horis  poraeridianis; 
2~)  privatim  a~)  f/eo/of/mm  docebit  quinquies  per  hebd.  h.  x,  6}  mineralogiam  unicersalem 
scholis  quaternis  tradet  horis  postea  statuendis. 

lOANNES  CAROLUS  GLASER,  phil.  Dr.,  scient.  polit.  et  cam.  P.  P.  0.,  V)publice 
regni  germanici  instituliones  oeconomicas  et  camerales  explicabil  seinel  p.  h.  die  Merc. 
h.  VIII ;  2)  privatim  a)  oeconomiam  politicam  docebit  quater  p.  hebd.  die  Lun  ,  Mart., 
lov.  el  Ven.  h.  vm ,  b)  rediluum  publtcarum  leges  et  administrationem  docebit  quater 
p.  h.  die  Lun.,  Marl  ,  lov. ,  Ven.  h.  ix. 

ERNESTUS  ADOLPHUS  HERRMANN,  philos.  Dr.  et  hist.  P.  P.  0.,  serainarii 
historici  director,  1}  publice  exercitationes  seminarii  historici  moderabilur  semel  p.  h.  die 
Sal.  h.  VII  —  ix;  2}  privatim  historiam  universalem  inde  ab  anno  1648  usque  ad 
a.  1740  enarrabit  quater  h.  x. 

ALBERTUS  WIGAND,  philos.  Dr.  et  botanices  P.  P.  0.,  horli  botanici  et  instituti 
pharmacognoslici  director,  1}  publice  excursiones  botanicas  in  agro  Marburgensi  et 
demonstrationes  in  horlo  insliluet  die  Sat. ;  2}  privatim  a)  botanicen  generalem  docebit 
sexies  h.  ii,  6}  bolanicen  systematicam  tradet  et  plantas  medicinales  explicabit  sexies 
h.  vu ;  3}  privatissime  «}  exercitaliones  analytico-botanicas  moderabilur  bis  per 
hebd.  h.  iii — v,  6}  exercitationes  microscopicas  instituet  bis  per  hebd.  h.  xi — i. 

CAROLUS  lULlUS  CAESAR,  philos.  Dr.,  philologiae  et  eloquenliae  P.  P.  0., 
serainarii  philologici  director,  bibliothecae  academicae  praefectus,  ordinis  aquilae  rubrae 
Boruss.  IV.  cl.  eques,  1}  publice  seminarii  philologici  sodalibus  Taciti  de  vita 
Agricolae  librum  interpretandum  proponet  solitasque  exercitationes  moderabitur  letnis  scholis 
h.  XII ;  2}  privatim  hisloriae  literarum  graecarum  partem  priorem  tradel  senis  scholis  h.  ix. 

LEOPOLDUS  SCHMIDT,  philos.  Dr.,  philologiae  P.  P.  0.,  seminarii  philologici 
director,  1}  publice  a)  seminarii  philologici  sodalibus  Babrii  fabulas  interpretandas 
proponet  solitasque  exepcitaliones  moderabitur  ternis  scholis  h.  xii,  6}  de  veterum  Grae- 
corum  notionibus  quae  ad  mores  spectant  disseret  bis  h.  xi ;  2)  privatim  Platonis 
Convivium  interpretabitur  ternis  scholis  h.  xi. 

FRANCISCUS  AEMIL.  MELDE,  phil.  Dr.,  physices  et  aslronomiae  P.  P.  0., 
instituti  raatheraatico-physici  director,  1}  publice  docebit  theoriam  sextantis  cum 
exercitationibus  practicis  die  Mart.  et  Ven.  h.  xi;  2)  privatim  docebit  physices 
experimentalis  partem  primam  ad  phaenomena  mechanicae^  fluctuationis  atque  lucis 
spectantem  h.  viii  sexies;  3)  privatissime  reget  exercitationes  physicas  practicas  die 
Lun.  et  lov.  h.  ii — vi. 

CAROLUS  DIETZEL,  philos.  Dr.  et  polit.  scient.  P.  P.  0.,  g  publice  de 
socialismo  et  de  quaestione  operaria  disseret  semel  per  hebd. ;  2}  prinatim  oecono- 
miam  publicam  docebit  quater  per  hebd. 

CAROLUS  LUCAE,  philos.  Dr. ,  theodiscarum  ef  linguarum  et  literarum  P.  P.  0., 
academiae  h.  a.  rector,  V)  publice  «}  seminarii  germanici  exercitationes  raoderabitur 
bis  per  hebd.  h.  defin.,  6}  grammaticae  theodiscae  selecta  capita  tractabit  semel  per  hebd. 
h.  x;  2^  privatim  Wolframi  Eschenbacensis  carmen  cui  Parcival  inscriptum  est  inter- 
pretahitur  quafer  per  hebd.  h.  x. 

FERDINANDUS  lUSTI,  phil.  Dr.,  grammatices  comparativae  P.  P.  0.,  1)  publice 
scriptores  indicos  interprefandos  proponet  bis  h.  vii;  2}  privatim  historiam  Persarum 
enarrabif  quater  h.  Viii;  3}  priv  atis  sime  et  gratis  linguam  sanscritam  docebit  ter  h.vii. 

HENRICUS  NISSEN,  philos.  Dr.,  hist.  anfiquae  et  philol.  P.  P.  0.,  seminarii  historici 
direcfor,  1}  publice  a}  doclrinae  temporum  elementa  tradet  semel  p.  h.  h.  viii, 
6}  seminarii  historici  exercitationes  moderabifur  semel  p.  h.  h.  v — vii;  2}  privalim 
Graecorum  qui Italiam  Siciliam  Galliam  incolebant  historiam  fernis  p.  h.  scholis  enarrabit  h.  viii. 

FRID.  ED.  GUIL.  lULIUS  BERGMANN,  philos.  Dr.  et  P.  P.  0.,  ordinis  philos. 
h.  a.  decanus,  1}  publice  exercifafiones  philosophicas  moderabifur  bis  per  hebd.; 
2}  privatim  logicen  docebit  quater  per  hebd.  h.  iv. 

RICARDUS  GREEFF,  med.  et  philos.  Dr.,  zoologiae  et  anafomiae  comparatae  P.  P.  0., 
instituti  zoologico-zoolomici  director,  1}  publice  echinodermatum  anatomiam  et  historiam 
naturalem  d.  Vener.  hor.  iv  fradet;  2}  privatim  zoologiam  docebit  quinquies  dd. 
Lun.  Mart.  Merc.  lov.  Vener.  h.  m;  3}  privatissime  exercitationes  zoologicas  et 
zootomicas  ternis  scholis  dd.  Lun.  Mart.  lov.  h.  iv  diriget. 

EDMUNDUS  STENGEL,  phil.  Dr.,  linguarum  et  literarum  recenf.  P.  P.  0., 
seminarii  romanico-anglici  direcfor,  1}  publice  exercitafiones  seminarii  romanico- 
anglici  moderabilur  quater  per  hebd.  h.  iii ;  2}  privatim  «}  Shakesperi  Hamletum 
interpretabifur  ter  per  hebd.  h.ii,  6}  historiam  literarum  apud  Provinciales  tradet  ter  per  h.  ii. 

CONRADUS  VARRENTRAPP,  phil.  Dr.  et  historiae  P.  P.  0.,  cruce  ferrea  decoratus, 
1}  publice  exercitationes  hisforicas  moderabifur  semel  h.  p.  i. ;  2}  privatim  de 
historiae  medii  aevi  fontibus  disseret  quafer  h.  iv. 

THEODORUS  ZINCKE,  phil.  Dr.,  chemiae  P.  P.  0.,  instituti  chemici  direclor, 
Y)  publice  selecta  chemiae  organicae  capifa  tracfabit  semel  d.  Sal.  h.  ix;  2}  pri- 
vatim  chemiae  experimenfalis  partem  secundam  i.  e.  chemiam  organicam  tradet  quin- 
quies  h.  i\;  3}  privatissime  exercilationes  pracficas  in  laboraforio  chemico  modera- 
bitur  quotidie  ab  h.  ix  ad  h.  v. 

HERMANNUS  COHEN,  philos.  Dr.  etP.  P.  0.,  1}  publice  exercifationes  philoso- 
phicas  moderabilur  binis  horis,  qaihus  Kanfianam  crificen  ?/Mdecei  interpretandam  proponet; 
2}  privafim.  hisforiam  philosophiae  recentioris  docebit  qualer  per  hebd.  h.  v. 

lOANNES  lUSTUS  REIN,  philos.  Dr.,  geographiae  P.  P.  0.,  aquilae  rubrae  Boruss. 
IV.  cl.  eques,  V)  publice  exercitationes  geographicas  semel  per  hebd.  h.  ii — iv  modera- 
bitur;  2)  priv  atim  Americae,  Australiae  et  Polynesiae  geographiam  docebit  quinquies 
per  hebd  h.  vin. 


2.    PROFESSORUM  EXTRAORDINARIORUM. 


CAROLUS  ALHARTUS  DE  DRACH,  phiL  Dr.  ,  math.  P.  P.  E.,  1)  publice 
moderari  ^evgei  exercitaliones  analytico-geometricas  binis  scholis  p.  h. ;  2^  privatim 
leget  institutiones  calculi  dijferenlialis  quinis  scholis  h.  x,  6}  geometriam  syntketicam 
trinis  scholis  h.  vii. 

ADOLPHUS  DE  KOENEN,  philos.  Dr.,  P.  P.  E.,  cruce  ferrea  decor.,  1)  publice 
«}  de  constitutione  geologica  terrae  prope  Marburgum  sitae  semel  per  hebd.  disseret, 
6}  exercitationes  in  delerminandis  mineralibus  ac  fossilibus  bis  p.  h.  diriget;  2}  pri- 
vatim  a)  mineralogiam  senis  scholis  h.  xii,  b~)  palaeontologiam  quinis  scholis  h.  vii 
docebit. 

3.    PRIVATIM  DOCENTIUM.  I 

ADOLPHUS  EDMUNDUS  HESS,  phil.  Dr.,  1)  gratis  exercitaliones  analytico- 
geometricas  insliluet  die  Sat.  h.  xi ;  2^)  privatim  a')  planimetriam  analyticam,  praecipue 
sectionum  conicarum  theoriam  docebit  quaternis  scholis  h.  xi,  b)  selecta  allioris  analyseos 
capita  Iractabil  ter  per  hebd.  h.  xii. 

GUILIELMUS  FEUSSNER,  phil.  Dr.,  bibl.  acad.  cuslos,  1]  gratis  exercitationes 
physico-mathematicas  instituet  die  Sat.  h.  viii  ;  2}  privalim  a~)  aequationum  differen- 
tialium  infegrationem  docebil  quinis  scholis  h  viii,  6}  theoriam  phaenomenorum,  quae  ab 
interferenlia  lucis  oriuntur,  Iraclabit  ter  per  hebd. 

FRIDERICUS  MOESTA,  phil.  Dr. ,  1)  gratis  elementa  geologiae  chemicae  die 
Sat.  h.  xii ;  2}  pritalim  geologiam  universalem  quinquies  p.  hebd.  tradet. 

LUDOVICUS  DE  SYBEL,  phil.  Dr.,  1}  gratis  exercitationes  archaeologicas  raoderari 
perget  die  Saturni  h.  x;  2)  privatim  hisloriam  arlis  antiquae  apud  Romanos ,  item 
Christianos  q.  f.  tradel  quater  h.  x. 

CONRADUS  KESSLER,  Iheol.  Licent.  philos.  Dr.,  scholas  habendas  inter  Iheologos 
indixit. 

FRIDERICUS  BERNHARDUS  FITTICA,  phil.  Dr.,  1)  gratis  repetitorium  de 
rebus  chemicis  semel  instiluet;   2}  privatim  chemiam  analyticam  ter  docebit. 

MAXIMILIANUS  LENZ,  philos.  Dr. ,  privatim  paparum  qui  medio  aem  fuerunt 
historiam  quater  tractabit  h.  xii. 


Doctriiiam  harmonicam  LEONARDUS  WOLFF ,  concenluum  musicorum  director, 
semel  publice  tradet,  idem  instrumentorum  musicorum  tractandorum  cantandique  scholas  et 
exercitationes  ollert.  Delineandi  el  pingendi  arlem  FR,  SCHUERMANN  docebit,  alque 
doctrinam  proieclionum  et  geometriam  descriplivam  semel  gralis  tradet.  Nec  minus 
praeslo  sunt,  qui  armorum  tractalionem  et  sallationem  doceant. 


